Savienības kompetence saskaņā ar Līgumu (Līguma par Eiropas Savienības darbību 74. pants, 77. panta 2. punkta a) un b) apakšpunkts, 78. panta 2. punkta e) apakšpunkts, 79. panta 2. punkta c) apakšpunkts, 82. panta 1. punkta d) apakšpunkts, 85. panta 1. punkts, 87. panta 2. punkta a) apakšpunkts un 88. panta 2. punkts) Veicināt cilvēku brīvu pārvietošanos, izvēršot sadarbību tādos pārrobežu jautājumos kā patvērums, imigrācija, robežkontrole, kā arī policijas un tiesu iestāžu sadarbība krimināllietās.

Aģentūras kompetence (Eiropas Parlamenta un Padomes Regula (ES) Nr. 1077/2011) Saskaņā ar 2011. gada 25. oktobra Izveides regulu (ES) Nr. 1077/2011 un neskarot Komisijas un dalībvalstu attiecīgos pienākumus, ko uzliek leģislatīvie instrumenti, ar kuriem reglamentē lielapjoma IT sistēmas, Aģentūrai ir šādi mērķi: a) lielapjoma IT sistēmu efektīva, droša un nepārtraukta darbība (pašlaik: otrās paaudzes Šengenas Informācijas sistēma (SIS II), Vīzu informācijas sistēma (VIS) un pirkstu nospiedumu salīdzināšanas lielapjoma datubāze, lai efektīvi piemērotu Dublinas Konvenciju (Eurodac)); b) lielapjoma IT sistēmu efektīva un finansiāli atbildīga pārvaldība; c) pietiekami kvalitatīvi pakalpojumi lielapjoma IT sistēmu lietotājiem; d) pastāvīgi un nepārtraukti pakalpojumi; e) augsta datu aizsardzības pakāpe saskaņā ar spēkā esošiem noteikumiem, tostarp īpašiem noteikumiem, kas attiecas uz katru lielapjoma IT sistēmu; f) pietiekama datu un fiziskas drošības pakāpe saskaņā ar spēkā esošiem noteikumiem, tostarp īpašiem noteikumiem, kas attiecas uz katru lielapjoma IT sistēmu; g) atbilstošas projektu vadības struktūras izmantojums, efektīvi izstrādājot lielapjoma IT sistēmas.

Pārvaldība 1. Valde Eu-LISA Valdē ir pa vienam pārstāvim no katras dalībvalsts, divi Komisijas pārstāvji, kā arī pa vienam pārstāvim no katras valsts, kas ir asociēta Šengenas acquis un ar Eurodac saistītu pasākumu īstenošanā, piemērošanā un pilnveidošanā. Valdes pienākums ir nodrošināt, ka Aģentūra veic savus uzdevumus, tostarp ieceļ un attiecīgā gadījumā atceļ izpilddirektoru. 2. Izpilddirektors Eu-LISA izpilddirektoru ieceļ Valde, viņu izvēloties no prasībām atbilstošu kandidātu saraksta, kuri ir atlasīti Komisijas rīkotā atklātā konkursā. Izpilddirektors vada un pārstāv Aģentūru. Šo pienākumu veikšanā izpilddirektors uzņemas pilnu atbildību par Aģentūrai uzticētajiem uzdevumiem, un uz viņu attiecas ikgadējā budžeta izpildes apstiprinājuma procedūra, ko veic Eiropas Parlaments. 3. Padomdevēju grupas: SIS II padomdevēju grupa, VIS padomdevēju grupa un Eurodac padomdevēju grupa Padomdevēju grupās ir pa vienam pārstāvim no katras dalībvalsts un no Komisijas, kā arī no katras valsts, kas ir asociēta Šengenas acquis un ar Eurodac saistītu pasākumu īstenošanā, piemērošanā un pilnveidošanā. Padomdevēju grupas nodrošina Valdei speciālas zināšanas par lielapjoma IT sistēmām un jo īpaši saistībā ar gada darba programmas un gada darbības pārskata sagatavošanu. 4. Ārējā revīzija Eiropas Revīzijas palāta 5. Iekšējā revīzija Eu-LISA Iekšējās revīzijas struktūrvienība Eiropas Komisijas Iekšējās revīzijas dienests (IRD) 6. Budžeta izpildes apstiprinātājiestāde Eiropas Parlaments pēc Padomes ieteikuma

Aģentūrai pieejamie resursi 2014. gadā (2013. g.) Budžets 59,38 (61,35) miljoni EUR (saistību apropriācijas) 64,91 (34,38) miljons EUR (maksājumu apropriācijas), no tiem Eiropas Savienības subsīdija 100 % (100 %) Darbinieku skaits 2014. gada 31. decembrī Apstiprinātās amata vietas: — 120 (120) pagaidu darbinieki — 8 (6) līgumdarbinieki — 6 (6) norīkotie valstu eksperti Aizpildītās amata vietas: — 119 (120) pagaidu darbinieki — 5 (5) līgumdarbinieki — 5 (3) norīkotie valstu eksperti

Produkti un pakalpojumi 2014. gadā (2013. g.) Produkti un pakalpojumi 2014. gadā — Īstenota SIS II, VIS un Eurodac darbības pārvaldība un tālāka izstrāde. — Palīdzības dienests sniedza pirmā līmeņa atbalsta pakalpojumus visu eu-LISA pārvaldībā esošo sistēmu lietotājiem. — Uzraudzīti un pilnveidoti attiecīgi līgumi par pakalpojumu līmeni Aģentūras pārvaldībā esošajām sistēmām. — Nodrošināta koordinācija, drošība un uzraudzība dalībvalstu attiecībām ar SIS II, Eurodac un VIS (sTESTA tīkls) komunikāciju infrastruktūras tīkla nodrošinātāju. — Aģentūra piedalījusies sagatavošanas procesos, kuru mērķis ir izstrādāt, attīstīt un ieviest jaunas sistēmas. — Statistikas jomā sniegta savlaicīga un precīza statistika un informācija par sistēmu darbību, kā tas prasīts attiecīgajos juridiskajos aktos. — Attiecībā uz ziņošanu ir izpildīti visi ziņojumu sagatavošanas pienākumi saskaņā ar Aģentūras izveides regulu un juridiskajiem aktiem, kuri attiecas uz Aģentūras pārvaldītajām IT sistēmām. — Uzraudzītas jaunas tehnoloģijas un risinājumi, kas ir svarīgi SIS II, VIS, Eurodac un citu lielapjoma IT sistēmu darbības pārvaldībai. — Mācību jomā valsts iestādēm piedāvāti katrai no tām pielāgoti mācību plāni, kuros paredzēti kursi par Aģentūras pārvaldītām IT sistēmām. — Izveidots neformāls drošības ekspertu tīkls ar dalībvalstīm, lai apmainītos ar agrīniem brīdinājumiem kiberjomā, labāko praksi un drošības starpgadījumu pārvaldību.